47. schôdza NR SR - 1.deň - B. popoludní
Dátum: 2015-02-18
Poslanec: Hlina, Alojz (-)
Druh vystúpenia: Vystúpenie v rozprave

269. Vážený pán predseda, vážené kolegyne, kolegovia, z postele ma vytiahla správa z agentúr, že Váhostav uspokojí svojich veriteľov na úrovni 10 %. Vážení, ešte to len začne. Raz ľud tejto krajine to pochopí, čo ste zač, kto ste zač, a raz to začne. Ja verím tomu, že raz to začne. Čiže tých 10 % ma vytiahlo z postele, lebo mám nejakú, ja už ani tie choroby nie sú to, čo to bývalo. Ja neviem, za komunistov, keď ste mali angínu, týždeň ste vyležali a bol svätý pokoj. Teraz neviete, 3 dni dobre, týždeň zle, nič nie je tak, jak bývalo, hej. Za komunistov sa kradlo ináč. Ja som vykupoval dobytok na Orave, za komunistov bol okresný tajomník strany bol number one, to vtedy sa hovorilo ináč a druhý bol vykupovač. To bolo fakt akože vážená funkcia. Nášho riaditeľa Mäsozávodu Tvrdošín chytili s kufrom plným mäsa, lebo študoval vo Zvolene, študoval tak, že vozil kufre plné mäsa. Vtedy sa vedelo, ako sa kradne, prosím vás! Vtedy to malo, malo určité parametre. Každé kradnutie malo parametre. Jeden kradol tak, Babinský kradol tak, nejako sa, kým sa to dalo, už keď sa to nedalo udržať, tak to sekli, kefli to proste, aby aspoň trošku niečo z toho bolo. Teraz, teraz je to sofistikované, to treba uznať. Naozaj sme sa posunuli o level vyššie. Vaše konanie požíva ústavnú ochranu. Právo na vlastníctvo, právo ja neviem na čo, na, na neviem, to tých práv máte neúročne veľa na to, ale má to, má to veľké názvy, má tam, pletú sa tam anglické slová, neviem čo, ľudia sú z toho zmätení a hlavne sú to veľké čísla. Hlavne sú to veľké čísla a to skutočne vám pomáha. Urobili ste jednu chybu, to cétečko, lebo to si ľudia vedeli, ale akonáhle to je od určitej sumy vyššie, ľudia vypínajú, lebo si to nevedia predstaviť, koľko to je. A presne toto je systém, že ako vydrieť, to je 1 800 mil. korún, my, čo ešte počítame v starých peniazoch, 1 800 mil., to sú strašné peniaze. Čiže ľudia rozprávame o 1 800 mil. korún, ktoré chce dostať firma, jedna firma, domorodci, ináč to Curaçao, a jak sa to vlastne vyslovuje, nechcem sa ich dotknúť, oni podľa mňa majú skôr problém s čítaním a písaním, ako vypisovaním nejakých právnych petitov a vybavovaní nejakých mimoriadnych dovolaní. Nuž ale vieme, kde žijeme. Čiže o túto sumu ide. O 1 800 mil. korún, to sú strašné peniaze. A teraz, že v zásade, že, že za čo. Ale ešte skôr ako poviem, pán predseda, ak dovolíte, by som dal jeden procedurálny návrh, však tu odznelo všeličo, ja ho kľudne môžem. Pellegrini, Peter, predseda NR SR 270. Poprosím aj spravodajcu, aby ho zaevidoval a potom dal o ňom hlasovať, ak bude o čom. Nech sa páči. Hlina, Alojz, poslanec NR SR 271. Ten procedurálny, niekto by povedal, pán Číž, keby tu bol, že nesúvisí, ale ja by som chcel, že do budúcna tu sa jeden kolega postavil, začal spievať hymnu. Minule pán Jarjabek gratuloval v procedurálnom návrhu pánovi Čížovi. Pri mentálnej výbave niektorých poslancov nedá sa vylúčiť, že niekto dá procedurálny návrh, že zomrela mu suseda, bola to zlatá pani, prosím vás, držme minútu ticha. Ja by som naozaj chcel poprosiť, že s týmto inštitútom aby sme narábali mimoriadne zodpovedne. Aby sme naozaj neskončili, že sa nechcem dotknúť, že kedy áno, kedy nie. A procedurálny návrh je, aby sa minúta ticha, a to, že sa bude držať, lebo vy keď ste položený pred hotovú vec, nemôžte, že nebudete držať, aby to prešlo poslaneckým grémiom, pán predseda, to by som vás chcel poprosiť, aby ste hlasovali, že do budúcna, akákoľvek, návrh na držanie minúty ticha, aby malo určitú kultúru, proste bojím sa toho, že niekomu tá suseda zomrie, bude to zlatá pani a budeme... Nieže by som nechcel držať minútu ticha za susedu, ktorá zomrela, bola zlatá pani, ale predsa len poslanec, Národná rada má trošku iné úlohy. Obzvlášť, keď sme už videli, čo sme videli. Ja by som si nedovolil gratulovať k narodeninám cez procedurálny návrh, nech sa páči. Gratulovať tomu, kto je tu strážcom poriadku. Prejdem k meritu. Čiže tento procedurálny, však to sa hodí tu už hovoríme o všetkom, tu kľudne môžete aj o tom hlasovať. Vrátim sa k tomu, o čom rozprávame, prosím vás, jak to nazvať, to je to, teória pravdepodobnosti, s akou sme konfrontovaní, resp. komu, čomu idete uveriť. Vážení kolegovia, dobre, hovorme o, zhrniem to veľmi krátko, nebudem vás zdržiavať, skúsim, sľúbil som do 10 minút. Čomu sa chystáte uveriť. Prosím vás, absurdita typu, že tento štát ide vyplatiť niekomu ušlý zisk. To je podľa mňa principiálna hlúposť. Viete, principiálna hlúposť, že niekto sa zúčastnil nejakej súťaže, nevyhral a uznáva sa, že tým, že nevyhral, resp. keby vyhral, tak by mohol zarobiť ix a niekto to zmeral. Ja žasnem. My sme teda ako rodina sa zúčastnili jednej súťaže, kde sa ani nikto iný neprihlásil, ale ja rozmýšľam, že teraz tí neuspešní alebo keby sme my nevyhrali, že sa súdime o čo, že by sme predložili súdu, že koľko halušiek, by sme v priebehu 10 rokov, že jak sa to posudzoval ten parameter. Viete, jak je toto Plavba a prístavy, alebo o čom to vlastne rozprávame, tak kto vypočítal hodnotu toho ušlého zisku, pán Pavlis. V čom bol ušlý zisk? Ja, ja chodím okolo prístavu a mne to na Hamburg nevyzerá. Verte, ja som lodných prístavov videl veľa. Videl som veľké prekladiská. Ale možno keď ste vypočítali taký ušlý zisk, tak to by mal byť, keď už nie Hamburg, tak aspoň Koper. Viete, že to by ste mali mať nejakú China Shipping, nejakú špeciálnu dohodu s nimi a mať fakt proste terminál, kde je prekladisko, kde by to len tak hučalo. Proste petície by ľudia písali, že tam kontajnery prekladajú nonstop. Čiže ja neviem, kto ho čo vypočítal, tie miliardy, že, že... Vy viete? Nuž poviem vám tak, ak vy viete, lebo podľa mňa ho nevypočítal, lebo by ste to nemohli vypočítať z toho, koľko by ste preložili kontajnerov, tak potom ste vedeli, že to je celé podvod, lebo všetci vieme, že to kúpili za 300 alebo už neviem koľko a predali za ix. To znamená, tak jedným dychom ak pán Trnka uznal, že tam bola nejaká miera zisku a tú možno vypočítali podľa toho, že Penta to kúpila za toľko, predala za toľko, čiže to ste zobrali ako zisk, tak jedným dychom mal Trnka povedať, dobre, keď je to tak, ale zároveň musí ísť trestné oznámenie na ľudí za podvodné konania za účelom manipulácie s verejnými súťažami, poškodzovanie majetku štátu. Lebo toto je potom tá miera zisku? To znamená, že ste, mali ste to lacno kúpiť a potom draho predať a to je ten zisk, ktorý vám chýba? To ste... Alebo, alebo to niekto vypočítal, koľko kontajnerov preložíte? Lebo tu nikto neprekladá kontajnery, aj keby ste to boli vyhrali vy, aj keby to bol vyhral Sandokan, tak v Bratislave sa kontajnery prekladať nebudú, lebo logicky sa nedajú prekladať. Nemôžte prekladať a zarobiť toľko, ako niekto na tom vypočítal. To je nonsense. To je toto samé osebe je, táto podstata hlúposť, megahlúposť. A keď už to niekto uznal, malo zároveň nasledovať trestné oznámenie za poškodzovanie majetku štátu, lebo by odhalil organizovanú skupinu, ktorá účelovo zníži majetok štátu, predá ho a tí následne realizujú na tom obrovský zisk. To by malo vtedy nejaký určitý súvis. Malo by to nejaký, plus-mínus by sme mohli o tom rozprávať, prosím vás. Neviem, ktorí pamätáte, už to bolo dávnejšie, o 12.00 hod., ale však toľko ešte pamäť by nám mohla siahať poniektorým kolegom, nechcem sa vás dotknúť. Pán minister sa tu postavil a hovoril niečo o dobrom hospodárovi. Pamätáte? Dobrý hospodár, ako dobrý hospodár, ako dobrý hospodár, ako dobrý hospodár. Myslím, že to povedal trikrát a na tretíkrát pán premiér prikývol. Proste tá, tá reč tela bola v tom, teda že aj on uznal, že dobrý hospodár teda konal ako konal, to znamená, že dobrý hospodár sa dobíjal svojich práv, i keď ja neviem, kde je právo definované, že vám niekto uzná, že máte vyhrať súťaž. Obzvlášť v tom bordeli - a to treba povedať - obzvlášť v tom bordeli, čo vtedy bol. Vtedy to neboli súťaže, koniec koncov ani teraz to nie sú súťaže, preto tá krajina tak vyzerá ako vyzerá. Ale vtedy to bol bordel! Vtedy to bol bordel a niekto sa domáha, že v tom bordeli nevyhral, a súd mu to uzná. A vy ako dobrý hospodár ste cítili strašnú krivdu. A teraz ste sa o tú krivdu bili. A ako dobrý hospodár ste urobili taký úkon, taký úkon, taký úkon. Ale potom mi, preboha, povedzte, že prečo ste to ako dobrý hospodár za 6-tisíc euro potom predali! Rozumiete. Jeden môj kamarát mal kamaráta, ktorého volali Nostradamus, lebo on 15. novembra '89 vstúpil do strany. To je, odvtedy, chudák (povedané so smiechom a smiech v sále), mu to prischlo, že volali ho Nostradamus, to znamená, že človek, ktorý vie predpovedať. A teraz vlastne vy ste čo, pán? No ja by som s vami obchod neurobil. Vy máte na ruke veľkú vec, investujete do toho veľa, proste právnici, neviem čo, analýza a potom to odpálite za 6-tisíc eur. No proste to už nesedí, to, čo premiér tu prikývol, aký ste dobrý hospodár. Tak ste dobrý hospodár alebo nie ste dobrý hospodár? Keby ste boli dobrý hospodár, tak to nepredáte za 6-tisíc euro. To sa, to sa vylučuje priam. Možno, viete, v tej absurdite, možno niekoho zaujme, možno nie však to je jedno, ja si len plním svoju povinnosť. Keď by teda ten štát, chudák, zaplatil, lebo ono to vyzerá, že tento biedny štát nakoniec z tej biedy, vydriete tie peniaze. Nakoniec z tých biedakov to dostanete a pošleme domorodcom. Prídete a poviete, teda ja som zlý hospodár, aspoň to, že to som bol teda a som teda ale hlúpy, že som to vtedy za tých 6-tisíc euro predal. A Babiš, ak je váš. Ja byť Babišom, tak vás kopnem nechcem povedať, nechcem byť pejoratívny, viete, skopnem do zadku, lebo poviem, že však čo to je, toľké peniaze to stálo, toľko energie to vyšlo a ten to predá za 6-tisíc euro a pozrite, čo z toho vyšlo. Domorodci majú 60 mil. doma. (Smiech v sále.) Ale vy idete za to hlasovať, ono to, samozrejme, tak to vôbec nie je. Pán Pavlis to nepredal za 6-tisíc euro, lebo on je dobrý hospodár (povedané so smiechom), lebo on prizerá, on prizerá a tí ľudia sú silní ľudia a oni si prizerajú, len zistili, že to začína byť politicky senzitívne, tak to upratali. Upratali to, je to upratané a vy tomu idete uveriť, že to je v poriadku. A teraz si predstavte túto magickú vec. V 2006. ste to predali a teraz v 2008. Trnka, pán Trnka dá to na dovolanie, nie? Že ja, ja sa snažím vizualizovať ten, ten príbeh teraz (povedané so smiechom), že sekretárka pána Trnku prepína, že: "Pán Trnka, volajú vám po španielsky, sí, seňor, sí, sí" a teraz, hej... (Smiech v sále.) A teraz Trnka si spomenie na jediné španielske, čo vie: "Hasta la vista komunista, jasné, bude to v poriadku." Ja neviem, jak to prebiehalo, rozumiete, ale predstavte si, že vy ste to predali, samozrejme, čo by ste to, bŕ, škaredé, škaredá firma, hej, a teraz tí (povedané so smiechom) domorodci si našli číslo na Trnku a "sí, sí, seňore, seňore Trnka, seňore, seňore, problemo, problemo muchas, veľa, teda on..." (Smiech v sále.) Neviem, jak sa povie "neni problém" po španielsky, hej. (Smiech v sále.) Viete, to je normálne fantázia, fantázia. Akože a Trnka teda si spomenul, že sa dovolá pravdy. A teraz si predstavte ďalšiu fantáziu, hej, že teraz to dovolanie mu pripravoval pán Tichý. A teda potom zistili tí domorodci, že to sí, seňore, až tak nefunguje, tak si najali pani Tichú, hej, a teraz si predstavte, v nedeľu varia polievku u Tichých, hej, a to sú všetko morálni ľudia, rozumiete (smiech v sále), pani Tichá varí slepačiu polievku a pán Tichý sa spýta: "Počúvaj, ten spor..." - "Nemôžem, nepýtaj sa ma nič, to by bol konflikt záujmov, to neexistuje, aby si mi ty o tom rozprával." Áno, obeťou tohto sporu, tejto nešťastnej je asi aj rodina Tichých, lebo tam podľa mňa muselo dôjsť k vážnym, vážnym situáciám, lebo to sú všetko mimoriadne morálni, počestní ľudia, ktorí proste cítili ten obrovský konflikt záujmov. Áno, že on teda sa dovolal toho a ona ho zastupuje. To bolo podľa mňa hrozné, my by sme sa mali rodine Tichých ospravedlniť. To dám tiež ako procedurálny prípadne. (Smiech v sále.) Áno, proste nedostatkami v privatizačnom procese sme naštrbili vzťahy v rodine Tichých. Chudáci, viete, že to... Tomuto idete uveriť, vážení? Tomuto a za to idete zahlasovať? Neuráža vám to trošku? Prosím vás, a to už nehovorím absurdity typu, že FNM a bol a nebol, sú tie teórie. Teória pravdepodobnosti. Viete, keby som mal možno viacej času, tak sa na to pripravím, že aká je teória, aká je pravdepodobnosť, že určité deje nastanú. Viete, že pravdepodobnosť, že sa to proste tak žvejkne, že všetko klapne tak, jak to tu už ix kolegov povedali. Vy ste vo FNM, konflikt, neviem čo. Na úrovni nerealizovateľnej, realizovateľnej na Slovensku. Viete a vy idete za to zahlasovať. Normálne úplne v pohode zdvihnite ruky, poviete, že to tak úplne v poriadku. Prosím vás, je Pytagorova veta, Fibonacciho postupnosť, ktorá ma strašne fascinuje a nikdy som ju ešte poriadne nepochopil, a my definujeme Pavlisovu konštantu. Ja by som ju definoval, pokúsil by som sa ju pracovne definovať. Pavlisova konštanta pravdepodobnosti znie: "Ak sa veci javia ako nejaké, vôbec to nie je také". Alebo prípadne ináč, pomôžte mi. "Ak sa aj veci javia, že sú tak, vôbec to nie je tak a potvrdzuje to hlasovanie SMER-u." Proste naozaj to je konštanta, lebo už ix ľudí povedalo ix vecí, ktoré navodzujú dojem. Kolega tu hovoril, súbor nepriamych dôkazov sa môže... Ja už to neviem ani... No proste, no blbému to môžte hovoriť. Blbý vám to zožere. Jasne, že vám to blbý zje, jasné, mne to hovorte, jasné, jasné, mne to hovorte. Normálnemu človeku to nemôžte povedať. Súbor týchto náhod je z pohľadu pravdepodobnosti nemožný. To je ako keby ste vy hrali TIPOS, Športku, všetko, Mates v telke, ja neviem ani, jak sa to volajú tie hry. Všetko naraz jeden týždeň a to všetko sa stalo u pána Pavlisa a vy teraz idete a majú tu koľko štatistov, no normálne žasnem. A v niektorých som sa sklamal, že ktorí tomu držali, jaj Bože, čo už s tým, prosím vás. Skončím. (Ojedinelý potlesk.) Ďakujem za potlesk. Opätujem, keď zahlasujete, že pán Pavlis zostane vo funkcii, budem dlho tlieskať, lebo mne tak naozaj prišlo, že treba tlieskať. Prosím vás, keď to uráža, uráža to slušných ľudí tejto krajiny, ktorí rozmýšľajú. Slušných ľudí tejto krajiny, ktorí rozmýšľajú, to musí uraziť. Proste toto, čo tu stvárate. Toto, čo tu skúšate, a úplne skončím s tým, že to, ak si Váhostav dovolí, ak si Váhostav po tom všetkom dovolí uspokojiť tých 1 200 - 1 300 veriteľov v sume 10 %, vážení, tak verím, že v tejto krajine sa už niečo zmení, lebo čo je moc, je veľa, a ak vy ste tomu pripravení kryť chrbát, tak robíte chybu.